Simin Daneshvar
Store norske leksikon,Språk og litteratur,Litteratur i verden,Asias litteratur,Irans litteratur
Simin Daneshvar er en iransk forfatter og universitetslærer. I bøkene sine har Daneshvar særlig tatt for seg kvinners liv i Iran. I 1940-årene studerte hun persisk litteratur ved universitetet i Teheran, og i 1952–1953 var hun stipendiat ved Stanford University i USA.
Den mest kjente romanen er Savushun (De sørgende; norsk oversettelse under tittelen En familie fra Shiraz, 2007). Den kom ut i 1969 og er en av de største bestselgerne i iransk litteratur og er kommet i en rekke opplag. Hun er også kjent som oversetter av blant annet George Bernard Shaw, Anton Chekhov, Alberto Moravia, Nathaniel Hawthorne og William Saroyan.Daneshvar har også skrevet noveller og en bok om sin mann, forfatteren Jalâl Âl-e Ahmad, Ghoroub-e Jalal (1981, Tapet av Jalal). Les mer i Store norske leksikon persisk litteratur persisk Eksterne lenker Mas'ud Ja'fari Jazi (2011), Suvashun, artikkel i Encyclopedia Iranica